Akureyrarstofa auglýsir eftir umsóknum í Menningarsjóð Akureyrar fyrir árið 2020 . Umsóknir geta verið ferns konar því hægt er að sækja um samstarfssamning , verkefnastyrk , starfslaun listamanna og starfsstyrk ungra listamanna . Samstarfssamningar Verkefni sem stuðla að fjölbreyttu menningarlífi á Akureyri . Hægt er að sækja um samstarf til eins , tveggja eða þriggja ára í senn . Upphæðir samstarfssamninga geta verið á bilinu 100.000 – 800.000 kr . Verkefnastyrkir Verkefni sem auðga menningarlífið í bænum , hafa ákveðna sérstöðu og fela í sér frumsköpun . Styrkir eru að upphæð 50.000 – 300.000 kr . Einnig verður úthlutað tveimur styrkjum að upphæð 600.000 kr. til stærri verkefna í tengslum við Jónsmessuhátíð , Listasumar eða Akureyrarvöku . Umsóknarfrestur samstarfssamninga og verkefnastyrkja er til og með 2. febrúar 2020 . Starfslaun listamanna Umsóknir skulu innihalda greinargóðar upplýsingar um hvernig starfslaunatíminn verður notaður , listferil og menntun . Árið 2020 eru veitt starfslaun að upphæð 2.700.000 kr. sem dreifast jafnt yfir 9 mánuði . Öllum með lögheimili á Akureyri er heimilt að sækja um í eigin nafni . Sumarstyrkur ungra listamanna Stjórn Akureyrarstofu hefur ákveðið að í ár verði úthlutað 1 - 2 styrkjum til ungs og efnilegs listafólks á aldrinum 18 - 25 ára sem er í framhaldsnámi eða á leið í framhaldsnám í sinni grein . Upphæð hvers styrks verður 600.000 kr. og markmiðið er að viðkomandi geti dregið úr sumarvinnu með námi og þess í stað lagt stund á list sína bæði með æfingum og viðburðum . Á móti styrknum mun viðkomandi koma fram á viðburðum á sumarhátíðum bæjarins , allt eftir nánari samkomulagi við Akureyrarstofu hverju sinni . Umsóknarfrestur starfslauna og sumarstyrkja er til og með 9. febrúar 2020 . Hagnýtar upplýsingar Við úthlutun er litið til fjölbreytileika í starfsemi , aldurs þátttakenda , jafnréttis og sýnileika . Upplýsingar um reglur Menningarsjóðs , Samþykkt um starfslaun listamanna og Menningarstefnu Akureyrar má sjá á hér heimasíðu Akureyrarbæjar . Sótt er um rafrænt í gegnum þjónustugátt Akureyrarbæjar . Athugið að einungis er hægt að opna umsóknina með íslykli eða rafrænum skilríkjum . Nánari upplýsingar veitir Almar Alfreðsson verkefnastjóri menningarmála í netfanginu almara@akureyri.is .